Lucy Maria Field Wanzer

Si Lucy Maria Field Wanzer (1841–1930) iyo an pinakaenot na babaeng naako asin naggradwar sa sarong Amerikanong eskwelahan medikal sa bandang sulnopan nin Rocky Mountains.

 Kaamayi nin buhay 
Si Wanzer namundag Lucy Maria Field kan Oktobre 11, 1841, sa Wisconsin, enot nag'estar sa Milwaukee dangan sa Madison. An ina niya may laygay na helang na napiritan an pamilya maghubo' sa California kan 1858. Si Wanzer nagin maestra sa elementarya, asin, pakaagom nin dai naghaloy, siya nagtipon kwarta ngani makaadal sa eskwelahan medikal paagi pag'adal nin telegrapiya asin nagtugdas nin opisina sa telegrapo.

 Eskwelahan medikal asin pagpraktis 
Si Wanzer enot nag'aplay sa Toland Medical College sa San Francisco kan 1873, alagad dai siya inako'. Kan Marso 1873, an eskwelahan na ini nasaro' sa University of California na ngapit inapod nang UCSF), asin si Wanzer nagkiulay giraray na akoon siya bilang estudyante igdi. Siya inako' man giraray pakalihis nin apat na bulan na paghuhurot asin ta ini iyo an nagbukas sa ibang babae na maako' na sa unibersidad na ini. Kan siya nag'aadal igdi, siya pinasakitan kan ibang mga estudyante, asin saro pa nganing propesor sinabihan siyang an mga babaeng gustong magin doktor, dapat ipahale an saindang obaryo, na igdi alisto niya man sinimbag na an mga lalake man dapat haleon an saindang bayag. Siya naggradwar na may onra kan taon 1876.

Pakagradwar, si Wanzer inako na myembro sa San Francisco County Medical Society, apesar kan mga diskriminasyon na dai man nag'asir. An saiyang praktis, sa manlaen-laen na klinika, nagpokus sa obstetrics asin gynecology. Kan 1890, siya naelehir na presidente kan University of California Medical Department Alumni Society. Si Wanzer nagin man pediatrician, asin nagtuwang sa pagtugdas kan the San Francisco Children's Hospital.

Si Wanzer nagpraktis siya hanggan inabot an edad na mga 80, asin nagadan kan Oktobre 13, 1930, sa edad na 89.

 Toltolan 

Kategorya:Mga Amerikanong doktor sa Estados Unidos 
Kategorya:Mga 1841 na kamundagan
Kategorya:Mga 1930 na kagadanan
Kategorya:Mga Amerikanang obstetrician
Kategorya:Mga Tawong haleng Milwaukee
Kategorya:Mga Mediko haleng Wisconsin
Kategorya:Mga Nagtapos sa University of California, San Francisco